Mäntig:    Nach eme Verlängerete Wucheändi isches am Mäntig uf die 1700 zum  Bahnhof Fribourg greist. Dete hetted eigentli sölle d'Büs warte, doch irgendwie hät dä Schul-Fou-Fou die Büs erscht uf die 2300 bstellt gha.  Nach gut ere Stund händ dän Busbetrieb Fribourg mal ein Bus chönne baratstelle...  Vo Payerne her sind dänn aber scho 5 6DM, 1 10DM und en Duro underwägs gsi. Die ganzi Verschiebig uf Grandvillard hät also mit armeeeigene Mittel stattgfunde. Statt 1800 HV isch das dänn ä mal so gäge 2030 uf em Plan gstande.    Zischtig:    Jetzt muss au dä  Mat C uf's Fäld. En Teil vom Mat Mag isch in en Duro verlade worde und mit dem wird i no für die letschte 3 Wuche underwägs si.    So gäge die 1000 isch es dänn drum gange, dass dä Kdo Z immene alte Züüghuus es Fäld KP igrichted hät. Mangels geignete Lüt isch das aber nöd ä so schnäll wie erhofft gange. So gäge die 1230 händ mer's dänn aber doch no fertig bracht und es hät ändli öppis zum ässe gä. Am Namitag isch es dänn drum gange, wie mer dä Mat Nachschub tut richtig plane.. was eigentli nüt  anders heisst: es isch is Züüghuus gange;-) Am Abig churz nach em Z'nacht isch es dänn in gute alte Schlafsack gange..    Mittwuch:    So gäge 0700 isch im Fäld KP Tagwach gsi, langsam isch wieder Läbe in Lade cho. Alles zämerume und so gäge die 1100 isches zrugg gange. Nach dem dänn die reschtliche Züg nach und nach au no cho sind, isch s'Retabliere los gange. Das hät dänn dä ganzi Nami dured, am Abig isch Fak Usgang gsi.    Dunnstig:    Wieder die glichi Übig wie am  Zischtig, genau s'gliche KP doch dasmal isch alles andersch gsi. Innerhalb vo 30!! Min isch alles gstande. Nach em Z'mittag isch es wieder ab is Züüghuus gange. Was mer a dem Tag nöd gwüsst händ, dass bi dä eigentliche Kp Inspektion au dä Kdo Z drachunnt. Am Abig hät eus dä Kadi mitteilt, dass dä ganzi Kdo Z am Fritig 1500 hei chan. Die bis anhin scho guti Stimmig isch no besser worde, und mer hät sich au ä chli me elaubt als eigenli notwändig gsi wäri..    Fritig:    MBG 4 0700, 0800  wieder zrugg in Grandvillard, dä reschlichi Morge isch sehr schnäll verbie gange, 1200 Mittagässe, 1300 Kp Foti und 1500 Abträte in Wucheänd Urlaub. Und das mit dä Gwüssheit, dass i 3 Wuche mit 9 Mönet Militär fertig bin.